Zahra Kazemi

Zahra «Ziba» Kazemi-Ahmadabadi (زهرا کاظمی احمدآبادی på persisk)‎ (født 1949 i Shiraz i Iran, død 11. juli 2003 i Iran) var en iransk freelance-fotograf som bodde i Montréal, Canada, og som ble arrestert i Iran for å ha tatt bilder av Evin-fengselet. Hun døde men hun var i varetekt.

Det iranske regimet hevdet først at dødsfallet skyldtes et hjerneslag. Etter sterkt internasjonalt press utnevnte president Muhammed Khatami en etterforskningsgruppe som i august 2003 konkluderte med at dødsfallet skyldtes en hjerneblødning som følge av slag mot hodet. En forhørsleder fra etterretningsvesenet ble pågrepet for drapet, men ble i 2004 frikjent.

Shahram Azam, en tidligere militærlege som forlot Iran og søkte asyl i Canada i 2004, har sagt at han undersøkte Kazemis kropp etter dødsfallet og kunne se tegn på voldtekt og tortur. Han så blant annet brudd på hjerneskallen, brudd på nesen, en knust tå, brekte fingre og blåmerker på kroppen. Canada anser Kazemis dødsfall som et mord.

 Referanser 

 Eksterne lenker 
 En iransk ugjerning blir avslørt – Aftenposten
 Journalist slått ihjel i Iran – Dagbladet Magasinet
 – Journalist ble slått ihjel – NRK Nyheter

Kategori:Iranske journalister
Kategori:Myrdede journalister
Kategori:Personer fra Shiraz
Kategori:Fødsler i 1949
Kategori:Dødsfall i 2003